section_heading: Stručna priznanja
paragraph_text: Branko Bošnjaković dobitnik je priznanja (Plaquette of recognition) američke agencije za zaštitu okoliša (United States Environmental Protection Agency) 1992. godine. 1994. godine dodijeljeno mu je zlatno odličje za civilnu zaštitu Republike Slovenije. Imenovan je počasnim suradnikom (Honorary Associate) Centra za pravo i politiku za energetiku, naftu i minerale (CEPMLP) pri University of Dundee (Velika Britanija) 1998. godine, a 2000. mu je dodijeljen naslov doživotnog člana (Life fellow) REC-a (Regional Enviromental Centre for Central and Eastern Europe) i Zlatna kovnica (“Gouden tientje”) nizozemskog Ministarstva zaštite okoliša u znak zasluga za zaštitu okoliša i održivi razvoj.